CELEX: 32019R1935
Language: hu
Date: 2019-05-13 00:00:00
Title: A Bizottság (EU) 2019/1935 felhatalmazáson alapuló rendelete (2019. május 13.) az (EU) 2016/97 európai parlamenti és tanácsi irányelvnek a biztosítási és viszontbiztosítási közvetítők szakmai felelősségbiztosítására és pénzügyi teljesítőképességére vonatkozó, euróban megállapított alapösszegeket kiigazító szabályozástechnikai standardok tekintetében történő módosításáról (EGT-vonatkozású szöveg)

22.11.2019   
               
               
                  HU
               
               
                  Az Európai Unió Hivatalos Lapja
               
               
                  L 301/3
               
            
         A BIZOTTSÁG (EU) 2019/1935 FELHATALMAZÁSON ALAPULÓ RENDELETE
         (2019. május 13.)
         az (EU) 2016/97 európai parlamenti és tanácsi irányelvnek a biztosítási és viszontbiztosítási közvetítők szakmai felelősségbiztosítására és pénzügyi teljesítőképességére vonatkozó, euróban megállapított alapösszegeket kiigazító szabályozástechnikai standardok tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a biztosítási értékesítésről szóló, 2016. január 20-i (EU) 2016/97 európai parlamenti és tanácsi irányelvre (1) és különösen annak 10. cikke (7) bekezdésére,
         mivel:
         
                     (1)
                  
                  
                     Az Európai Biztosítás- és Foglalkoztatóinyugdíj-hatóságnak (EIOPA) rendszeresen felül kell vizsgálnia a biztosítási és viszontbiztosítási közvetítők szakmai felelősségbiztosítására és pénzügyi teljesítőképességére vonatkozó alapösszeget az Eurostat által közzétett európai fogyasztói árindexben bekövetkezett változások figyelembevétele érdekében. A 2013. január 1. és 2017. december 31. közötti időszakban az Eurostat által az Unióra vonatkozóan kiszámított európai fogyasztói árindex 4,03 %-kal nőtt. Ennek eredményeként a fent említett alapösszegeket ennek a százalékos növekedésnek megfelelően kell kiigazítani.
                  
               
                     (2)
                  
                  
                     Az (EU) 2016/97 irányelvet ezért ennek megfelelően módosítani kell.
                  
               
                     (3)
                  
                  
                     Annak érdekében, hogy a tagállamok nemzeti rendelkezéseikben kiigazítsák a vonatkozó alapösszegeket, és elegendő idő álljon a biztosítási és viszontbiztosítási közvetítők rendelkezésére ahhoz, hogy megtegyék a szükséges végrehajtási intézkedéseket, e rendelet alkalmazásának kezdőnapját el kell halasztani.
                  
               
                     (4)
                  
                  
                     Ez a rendelet az EIOPA által a Bizottságnak benyújtott szabályozástechnikai standardtervezeteken alapul.
                  
               
                     (5)
                  
                  
                     Az EIOPA nyilvános konzultációt folytatott az e rendelet alapját képező szabályozástechnikai standardtervezetekről, elemezte az esetlegesen kapcsolódó költségeket és hasznot, továbbá kikérte az 1094/2010/EU európai parlamenti és tanácsi rendelet (2) 37. cikkével összhangban létrehozott biztosítási és viszontbiztosítási érdekképviseleti csoport véleményét,
                  
               ELFOGADTA EZT A RENDELETET:
         
            1. cikk
            Az (EU) 2016/97 irányelv módosításai
            Az (EU) 2016/97 irányelv 10. cikke a következőképpen módosul:
            
                        (1)
                     
                     
                        a (4) bekezdés helyébe a következő szöveg lép:
                        
                                    „(4)
                                 
                                 
                                    A biztosítás- és viszontbiztosítás-közvetítőknek az Unió egész területére érvényes olyan szakmai felelősségbiztosítással vagy valamilyen hasonló biztosítékkal kell rendelkezniük a szakmai gondatlanságból eredő felelősség esetére, amely minden kárigény tekintetében eléri a legalább 1 300 380 EUR, az évenkénti összes kárigény tekintetében pedig az 1 924 560 EUR összeget, kivéve, ha az ilyen biztosítást vagy hasonló biztosítékot olyan biztosító, viszontbiztosító vagy más olyan vállalkozás már nyújtja, amelynek nevében a biztosítás- vagyviszontbiztosítás-közvetítő eljár, vagy amely tekintetében a biztosítás- vagy viszontbiztosítás-közvetítő az eljárásra felhatalmazással rendelkezik, vagy ha az ilyen biztosító, viszontbiztosító vagy más vállalkozás teljes felelősséget vállal a közvetítő cselekményeiért.”;
                                 
                              
                  
                        (2)
                     
                     
                        A (6) bekezdés második albekezdésének b) pontja helyébe a következő szöveg lép:
                        
                                    „b)
                                 
                                 
                                    az a követelmény, hogy a közvetítő állandó jelleggel rendelkezzen olyan pénzügyi teljesítőképességgel, amely eléri a beszedett éves biztosítási díjak összegének 4 %-át, de legalább 19 510 EUR-t;”.
                                 
                              
                  
         
            2. cikk
            Hatálybalépés és az alkalmazás kezdőnapja
            Ez a rendelet az Európai Unió Hivatalos Lapjában való kihirdetését követő huszadik napon lép hatályba. Ezt a rendeletet [Kiadóhivatal: illessze be a dátumot – a hatálybalépéstől számított 6 hónap elteltével]-tól/-től kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 13-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 26., 2016.2.2., 19. o.
         
         
            (2)  Az Európai Parlament és a Tanács 1094/2010/EU rendelete (2010. november 24.) az európai felügyeleti hatóság (az Európai Biztosítás- és Foglalkoztatóinyugdíj-hatóság) létrehozásáról, valamint a 716/2009/EK határozat módosításáról és a 2009/79/EK bizottsági határozat hatályon kívül helyezéséről (HL L 331., 2010.12.15., 48. o.).